ભોપાલ : મધ્યપ્રદેશમાં વિધાનસભાની ચૂંટણી માટેનો તખ્તો ગોઠવાઇ ગયો છે. મધ્યપ્રદેશમાં છેલ્લી ત્રણ વિધાનસભાની ચૂંટણી દરમિયાન કોંગ્રેસ પાર્ટીની મત હિસ્સેદારી વધી છે. જા કે તેની સીટોમાં કોઇ વધારો થયો નથી. કોંગ્રેસ પાર્ટીની સામે સૌથી મોટો પડકાર મત ટકાવારીને સીટોમાં ફેરવી દેવા માટેનો છે. આના માટે કોંગ્રેસે છેલ્લા ચૂંટણીના પરિણામોમાં અભ્યાસની કવાયત હાથ ધરી છે. સીટ વાઇઝ સર્વેના આદાર પર એક નવી રણનિતી તૈયાર કરવામાં આવી છે. આ રણનિતી પાર્ટીની પ્રથમ ચૂંટણી ઉમેદવારોની યાદીમાં સ્પષ્ટપણે નજરે પડે છે. આના કારણે કોંગ્રેસે આ વખતે ભાજપ અને બસપના નેતાઓને લેવામાં કોઇ ખચકાટ રાખ્યો નથી. મોટી સીટો પર ઉમેદવારોના નામ જાહેર કરવામાં આવ્યા નથી. આને વ્યુહરચનાના એક હિસ્સા તરીકે ગણવામાં આવે છે. કોંગ્રેસની યાદીમાં સવર્ણ આંદોલનની અસર પણ દેખાઇ રહી છે.